
Hej jeg er en pige på 15

Siden november 2020, til nu er der sket ret meget! 

Jeg er ret følsom når det kommer til stykket, og jeg overtænker alting..

Jeg har tænkt i et stykke tid, at jeg godt kunne tænke mig at have en person, som slet ik kendte mig, som jeg kunne forklare alt det her som var sket til, og på den måde komme ud med det, og måske få nogen råd, eller hjælp..

Jeg ved ikke hvor eller hvordan jeg ska finde sårn en person, og nu hvor det er corona tider kan man bare heller ik lige mødes, det føler jeg gør det så meget sværere med det hele!..

 
Hjælp til sorg
==============



Hej med dig,

Jeg kan varmt anbefale dig, at tage en snak med Headspace: <https://headspace.dk/>

 Headspace ligger rundt omkring i hele landet, så du kan eventualt se, om der ligger et sted tæt på dig. Ellers kan du også ringe til dem eller chatte med dem. Men ville klart anbefale, at du tog forbi dem. Ved at de er super super fantastiske til at lytte og hjælpe :-)   
  
Jeg håber du kan bruge mit svar, ellers er du altid velkommen til at skrive ind igen.

De bedste hilsner,  
Martin

 

Hej med dig,

Jeg kan virkelig godt forstå, at disse tider med pandemien gør det ekstra svært at finde hjælp eller støtte til de behov, man har, og det er kun rigtig godt, at du kan se, at det måske kunne hjælpe dig at have nogen at snakke med om det, der går dig på. Derfor er det kun super godt, at du skriver herind og deler dine tanker, og det skal du absolut og bare gøre fremover, hvis du har større eller mindre problemer du går med eller bare, hvis du har nogle tanker eller bekymringer du kunne have brug for at dele eller få nogle råd til.

Derudover kan jeg også anbefale, at du kan gå ind og kigge på:  
<https://headspace.dk/>  
eller  
<https://bornetelefonen.dk/>  
Disse to hjemmesider tilbyder nemlig deres hjælp til unge, bl.a. via samtaler over chat eller telefon. Derudover har de også hjælpende blogindlæg og diverse andet råd og vejledning på selve hjemmesiden. 

Nu ved jeg ikke lige præcis, hvornår du fylde 16 år, men når du gør, så kan du også gøre brug af denne hjemmeside, hvis du får lyst: <https://ungtilung.com/mentorsamtale/#mentorsamtale_>

Jeg synes, det er fantastisk fedt, at du rækker ud og spørger om råd og deler dine tanker. Jeg håber, at du kan bruge mit svar, og at du endelig bare skriver ind igen, hvis du får lyst til det!  


Med venlig hilsen,  
Marissa

 